Două persoane au murit şi alte două au fost rănite după ce şoferul unui autoturism a pierdut controlul asupra direcţiei de mers pe un drum din judeţul Argeş, iar maşina s-a răsturnat.
Accidentul a avut loc în comuna Căldăraru, unde un autoturism a lovit un stâlp şi apoi s-a răsturnat în afara şoselei.
Patru bărbaţi se aflau în autoturism, iar doi dintre ei erau morţi în momentul în care echipajele medicale au ajuns la locul accidentului.
Ceilalţi doi au scăpat teferi, fiind evaluaţi medical la locul accidentului. Ei nu au fost duşi la spital.
Poliţia urmează să stabilească împrejurările în care a avut loc evenimentul rutier.